
Ministru kabineta sēdes protokollēmums

Informatīvais ziņojums "Informatīvais ziņojums “Par valsts budžeta saistību uzņemšanos Eiropas Savienības finanšu instrumenta “Eiropas Sociālā fonda Plus Nodarbinātības un sociālās inovācijas sadaļas” finansētā projekta “Nodarbinātības un sociālās inovācijas sadaļas nacionālais kontaktpunkts” īstenošanai”"

· 1. Atļaut Labklājības ministrijai uzņemties papildu valsts budžeta ilgtermiņa saistības projekta “Nodarbinātības un sociālās inovācijas programmas Latvijas nacionālais kontaktpunkts” (turpmāk - projekts) īstenošanai Eiropas Savienības Nodarbinātības un sociālās inovācijas programmas ietvaros.
· 2. Atbalstīt, ka Labklājības ministrija normatīvajos aktos noteikta kārtībā pamatbudžeta bāzes projekta sagatavošanas procesā iesniedz Finanšu ministrijai priekšlikumu valsts budžeta finansējuma piešķiršanai projektam nepieciešamā priekšfinansējuma nodrošināšanai 2023. gadā 23 088 euro un 2024. gadā 11 544 euro apmērā. Eiropas Komisijas līdzfinansējums projekta īstenošanai plānots, indikatīvi, 57 720 euro apmērā.
· 3. Labklājības ministrijai pēc gala maksājuma saņemšanas no Eiropas Komisijas nodrošināt no valsts budžeta saņemtā finansējuma projektam nepieciešamā priekšfinansējuma apmērā ieskaitīšanu valsts pamatbudžeta ieņēmumos, indikatīvi, 34 632 euro apmērā.

